OpenLLM-France/wikimedia huggingface dataset:
# Sarah Blagden

Sarah Blagden és professora associada de teràpia experimental contra el càncer a la Universitat d'Oxford, al Departament d'Oncologia d'Oxford. La seva recerca està investigant mecanismes post-transcripcionals per al comportament del càncer i noves terapèutiques contra el càncer per a persones amb tumors malignes avançats.

## Educació

Sarah Blagden es va llicenciar en medicina (MBBS) a la Charing Cross i a la Westminster Medical School de la Universitat de Londres el 1994.
El 2004 va rebre un doctorat (com a becària clínica CRUK) a la Universitat de Cambridge

## Carrera

Després que Blagden completés la seva formació mèdica i la seva posterior formació d'especialistes en Oncologia Mèdica a l'Hospital d'Addenbrooke a Cambridge i en el Royal Mardsden Hospital, va continuar amb una beca clínica en la Unitat de Desenvolupament de Medicaments de l'Institut de Recerca del Càncer. Va ser nomenada Professora Principal i Assessora Honoraria en l'Imperial College London el 2006 i es va convertir en directora de la Unitat de Proves Primerenques del Càncer a l'Imperial i va ser capaç d'establir el seu propi laboratori per a estudiar la desregulació de la traducció de mRNA en el càncer.
Blagden també va ser investigadora principal/cap de diversos estudis clínics nacionals i internacionals. És Investigadora i Professora Associada de Terapèutica del Càncer Experimental de la Universitat d'Oxford en el departament d'oncologia

## Premis

* Beca doctorst CRUK Junior Clinician Scientist el 1999 en la Universitat de Cambridge
* CRUK clinical fellow PhD El 2004 en la Universitat de Cambridge.

## Referències

* 1 2 3 4 5 6 «Sarah Blagden» (en anglès). www.oncology.ox.ac.uk. [Consulta: 1r març 2021].
* 1 2 «Professor Sarah Blagden, Associate Professor of Experimental Cancer Therapeutics — University of Oxford, Medical Sciences Division». www.medsci.ox.ac.uk. [Consulta: 1r març 2021].
* ↑ ORCID. «Sarah Blagden (0000-0001-8783-3491)» (en anglès). orcid.org. [Consulta: 1r març 2021].
* 1 2 3 «Home - Dr Sarah Blagden». www.Imperial.ac.uk. [Consulta: 1r març 2021].
# Eleccions legislatives neerlandeses de 1971

Les eleccions legislatives neerlandeses de 1971 se celebraren el 28 d'abril de 1971, per a renovar els 150 membres de la Tweede Kamer. Es formà un govern de coalició entre el Partit Popular Catòlic, el Partit Antirevolucionari i la Unió Cristiana Històrica presidit primer per Piet de Jong i després per Barend Biesheuvel que va caure el 1972.

## Resultats

← Eleccions legislatives neerlandeses, 1971 → :
| Partit | Partit | Vots | % | Escons |
| | Partit del Treball (PvdA) | 1.554.280 | 24,6 | 39 |
| | Partit Popular Catòlic (KVP) | 1.379.672 | 21,8 | 35 |
| | Partit Popular per la Llibertat i la Democràcia (VVD) | 653.370 | 10,4 | 16 |
| | Partit Antirevolucionari (ARP) | 542.742 | 8,6 | 13 |
| | Demòcrates 66 (D66) | 428.067 | 6,8 | 11 |
| | Unió Cristiana Històrica (CHU) | 399.106 | 6,3 | 10 |
| | Democratisch-Socialisten 70 (BP) | 336.719 | 5,3 | 8 |
| | Partit Comunista dels Països Baixos (KPN) | 246.569 | 3,9 | 6 |
| | Partit Polític Reformat (SGP) | 148.192 | 2,4 | 3 |
| | Partit Polític dels Radicals (PPR) | 116.049 | 1,8 | 2 |
| | Unió Política Reformada (GPV) | 101.740 | 1,6 | 2 |
| | Partit Nou Mitjà (NMP) | 95.706 | 1,5 | 2 |
| | Partit Socialista Pacifista (PSP) | 90.738 | 1,4 | 2 |
| | Boerenpartij (BP) | 69.656 | 1,1 | 1 |
| Total | Total | 6.364.719 | 79,1 | 150 |

## Enllaços externs

* Resultats de les eleccions de 1971
# Scaphiophryne marmorata

Scaphiophryne marmorata és una espècie de granota que viu a Madagascar. Està amenaçada d'extinció per la pèrdua del seu hàbitat natural.

## Descripció

Scaphiophryne marmorata mesura entre 35 i 50 mm. El dors és de color verd oliva amb grans taques marrons. La pell de l'esquena és granulosa i forta, especialment en els mascles durant l'època de cria. Les cames tenen barres fosques. El ventre és blanc amb taques negres. El mascle té un sac vocal únic.

## Referències

* Vences, M. & Glaw, F. 2004. Scaphiophryne marmorata. 2006 IUCN Red List of Threatened Species. Consulta: 2 de febrer del 2008.
# Elizabeth Farren

Elizabeth Farren (Londres, c. 1759/62-a prop de Liverpool, 1829) fou una actriu anglesa de finals del segle xviii. Va començar a actuar a l'escenari amb els seus pares. Quan son pare va morir el 1770, Elizabeth i la seva mare es van guanyar la vida en teatres provincials. El seu debut a Londres, el 1777, com Kate Hardcastle en She Stoops to Conquer, la va consolidar fermament com a actriu. Posteriorment, va actuar al famós Theatre Royal de Drury Lane. El seu gènere era la comèdia i el drama, en què es va especialitzar en retrats de dames refinades, entre les quals destaca Lady Teazle en The School for Scandal. Farren es va retirar de l'escenari el 1797 després del seu matrimoni amb Edward Smith-Stanley, catorzè comte de Derby.

## Referències

* ↑ «Brooklyn Museum: Elizabeth Farren». [Consulta: 27 febrer 2018].
# Eleccions al Parlament del Regne Unit de febrer de 1974

Les eleccions al Parlament del Regne Unit de febrer de 1974 es van celebrar el 28 de febrer de 1974. Tot i que el partit més votat fou el Conservador, els laboristes van treure quatre escons més. Com que les negociacions entre conservadors i liberals fracassaren, Harold Wilson va poder formar govern. Tanmateix, la signatura dels acords de Sunningdale per a Irlanda del Nord provocaren l'avançament de les eleccions sis mesos després.

## Resultats

| Partit | Líder | Vot popular | % | Escons | Canvi (de 1974) |
| Partit Laborista | Harold Wilson | 11.645.616 | 37,2% | 301 | +13 |
| Partit Conservador | Edward Heath | 11.872.180 | 37,9% | 297 | -33 |
| Partit Liberal | Jeremy Thorpe | 6.059.519 | 19,3% | 14 | +8 |
| Partit Nacional Escocès | William Wolfe | 633.180 | 2,0% | 7 | +1 |
| Partit Unionista de l'Ulster | Brian Faulkner | 232.103 | 0,8% | 7 | -1 |
| Plaid Cymru | Gwynfor Evans | 171.374 | 0,6% | 2 | +2 |
| Social Democratic and Labour Party | John Hume | 160.137 | 0,6% | 1 | +1 |
| Partit Unionista Democràtic | Ian Paisley | 58.656 | 0,3% | 1 | +1 |
| Vanguard | William Craig | 75.944 | 0,3% | 3 | +3 |
| Republicans independents | Frank Maguire | 5.662 | 0,1% | 1 | |
| Laborista Democràtic | Dick Taverne | 14.780 | 0,1% | 1 | +1 |
| Laborista Independent | | 29.892 | 0,1% | 1 | +1 |
| National Front | Tom Holmes | 76.865 | 0,2% | - | 0 |
| Mebyon Kernow | Richard Jenkin | 850 | 0,001% | - | 0 |

## Referències

* F. W. S. Craig, British Electoral Facts: 1832-1987
* Resultats electorals al Regne Unit: 1885-1979Arxivat 2012-01-30 a Wayback Machine.
# Sgabello

Un sgabello és un tipus de tamboret portàtil amb respatller del segle xvi, típic del Renaixement italià, mentre que una cadira (sedia) normalment incloïa braços representant un seient de més importància jeràrquica. Els sgabelli acostumen a estar fets amb fusta de noguer comú i consisteixen d'un respatller prim i un seient octagonal a sobre d'un parell de taules verticals decorades reforçades amb un suport horitzontal entre elles. Aquest seient normalment es col·locava en passadissos i s'hi acostumava a esculpir l'emblema familiar de l'escut d'armes. El seu principal propòsit no era asseure's-hi per comoditat.

## Enllaços externs

* Article de l'Encyclopædia Britannica
* Rijksmuseum.nl Arxivat 2012-02-11 a Wayback Machine.
# Emilià Alexandrí

Emilià o potser Mussi Emilià (en llatí Lucius Mussius Aemilianus) va ser un dels usurpadors del títol d'emperador romà.
Era un dels anomenats trenta tirans de l'Imperi Romà (259-268) que, a la mort de Valerià I, no van voler reconèixer el successor, l'emperador Gal·liè. Va ser un oficial de l'exèrcit romà amb Valerià, que el va nomenar prefecte d'Alexandria (Egipte). A la mort de Valerià les legions el van proclamar emperador, "sense el seu consentiment", diu Trebel·li Pol·lió a la Historia Augusta, l'any 262. Com a emperador va prendre el nom d'Alexandre o Alexandrí. Va ser derrotat pel general Aureli Teodot, lleial a Gal·liè, que el va fer presoner i el va enviar a l'emperador. Emilià va ser estrangulat a la presó.
Es pot confondre amb Mussi Emilià, i és probable que siguin el mateix personatge.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 30.
# Emiljano Vila

Emiljano Vila (Durrës, Comtat de Durrës, Albània, 12 de març de 1988) és un futbolista d'Albània. Juga de migcampista ofensiu i el seu equip actual és el PAS Giannina de la Super Lliga de Grècia.

## Clubs

| Club | País | Temporades |
| PAS Giannina | Grècia | 2011 |
| KS Dinamo Tirana (cedit) | Albània | 2010-2011 |
| NK Lokomotiva Zagreb (cedit) | Croàcia | 2009 |
| GNK Dinamo de Zagreb | Croàcia | 2009-2011 |
| KS Teuta | Albània | 2005-2009 |

## Referències

* ↑ «UEFA EURO - Emiljano Vila». UEFA.com. Arxivat de l'original el 2016-03-30. [Consulta: 12 juliol 2012].

## Enllaços externs

* Emiljano Vila a National-Football-Teams.com (anglès)
# Enneapterygius cheni

Enneapterygius cheni és una espècie de peix de la família dels tripterígids i de l'ordre dels perciformes.

## Morfologia

* Els mascles poden assolir 2,4 cm de longitud total.

## Hàbitat

És un peix marí de clima subtropical que viu fins als 12 m de fondària.

## Distribució geogràfica

Es troba a Taiwan i les Illes Ryukyu.

## Referències

* ↑ Rüppell W. P. E. S., 1835-1838. Neue Wirbelthiere zu der Fauna von Abyssinien gehörig. Fische des Rothen Meeres. Frankfurt-am-Main. 1-148, Pls. 1-33. (1835:1-28, Pls. 1-7; 1836:29-52, Pls. 8-14; 1837:53-80, Pls. 15-21; 1838:81-148, Pls. 22-33.) Fische Rothen Meeres 1835-38
* ↑ BioLib (anglès)
* 1 2 3 FishBase (anglès)
* ↑ Wang, T.-M., K.-T. Shao i C.-T. Chen, 1996. Enneapterygius cheni, a new triplefin fish (Pisces: Tripterygiidae) from Taiwan. Acta Zool. Taiwanica 7(1):79-83.
* ↑ Chiang, M.-C. i I.-S. Chen, 2008. Taxonomic review and molecular phylogeny of the triplefin genus Enneapterygius (Teleostei: Tripterygiidae) from Taiwan, with descriptions of two new species. The Raffles Bull. Zool. 19:183-201.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fricke, R., 1994. Tripterygiid fishes of Australia, New Zealand and the southwest Pacific Ocean (Teleostei). Theses Zool. 24:1-585.
* Fricke, R., 1997. Tripterygiid fishes of the western and central Pacific, with descriptions of 15 new species, including an annotated checklist of world Tripterygiidae (Teleostei). Theses Zool. 29:1-607.
* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Enrique Barja Afonso

Enrique "Kike" Barja Afonso (Noain (Elortzibar), 1 d'abril de 1997) és un futbolista professional navarrès que juga de volant dret pel CA Osasuna de La Liga.

## Carrera de club

Barja va ingressar al planter del CA Osasuna el 2005 a vuit anys. Va debutar com a sènior amb el CA Osasuna B el 25 d'agost de 2013 a 16 anys, entrant a la segona part en substitució de Miguel Olavide i marcant el darrer gol d'una victòria per 2–0 a Tercera Divisió a casa contra el CD Huarte.
El 28 de novembre de 2015, Barja va marcar un doblet en una golejada per 4–0 a fora contra la UD Mutilvera; i un altre set dies més tard, en un 5–0 contra el CD Erriberri. El següent 25 de setembre va marcar un altre doblet en una victòria per 3–1 a casa contra el CD Guijuelo en lliga de Segona Divisió B.
El 15 de maig de 2017, Barja fou definitivament promogut al primer equip per la temporada 2017–18. Va debutar amb el primer equip - i a La Liga – cinc dies després, substituint Carlos Clerc en una derrota per 0–5 a fora contra el Sevilla FC, quan l'equip ja estava descendit.

## Palmarès

Osasuna
* Segona Divisió: 2018–19

## Referències

* ↑ «Kike Barja: "Tengo la sensación de haber cumplido un sueño"» (en castellà). Diario de Navarra, 18-05-2017. [Consulta: 7 juliol 2017].
* ↑ «La nueva perla de Osasuna que estuvo a punto de recalar en Lezama: Kike Barja» (en castellà). La Cantera de Lezama, 22-01-2014. [Consulta: 7 juliol 2017].
* ↑ «Kike Barja capitanea las últimas goleadas del Promesas» (en castellà). Diario de Navarra, 09-12-2015. [Consulta: 7 juliol 2017].
* ↑ «Kike Barja sigue aupando a Osasuna B» (en castellà). Vavel, 25-09-2016. [Consulta: 7 juliol 2017].
* ↑ «Kike Barja formará parte de la primera plantilla del Club Atlético Osasuna la próxima temporada» (en castellà). CA Osasuna, 15-05-2017. [Consulta: 7 juliol 2017].
* ↑ «Pitos para Sampaoli, aplausos para el Sevilla» (en castellà). Marca, 20-05-2017. [Consulta: 7 juliol 2017].
* ↑ Sanzol, Pablo «Los goles del Osasuna campeón» (en castellà). Marca, 18-06-2019 [Consulta: 21 juny 2019].

## Enllaços externs

* Enrique Barja Afonso a BDFutbol
* Enrique Barja Afonso a La Preferente (castellà)
* Enrique Barja Afonso, Fitxa a Soccerway
* Kike Barja a transfermarkt (francès)
# Enve

Enve és un programa d'animació 2D que pot treballar amb gràfics vectorials o amb mapes de bits. L'aplicació està escrita bàsicament en C++ damunt Qt com a programari de codi obert sota llicència GPL3.

## Característiques

* Suporta múltiples escenes per projecte.
* Importa seqüències d'imatges, arxius de vídeo i àudio.
* Suporta la importació i la vinculació amb el format SVG. Essent compatible amb Inkscape i Javascript.
* Suporta la importació dels formats ORA (OpenRaster) i KRA (Krita)
* Exporta qualsevol format suportat per FFmpeg.
* Permet treballar amb els pinzells de MyPaint de mapes de bits.
* Multiplataforma treballa en Linux, Microsoft Windows i MacOs.

## Història

El creador i desenvolupador principal, Maurycy Liebner, va intentar portar a terme un projecte d'animació 2D el 2016 amb el programari Synfig. Al no acostumar-se al seu flux de treball va decidir engegar un nou projecte amb Qt Creator que inicialment va anomenar AniVect.

## Vegeu també

* Pencil2D
* OpenToonz
* Synfig

## Enllaços externs

* Lloc web de Enve. (anglès)
* Enve a GitHub (anglès)
* Enve a Flathub (anglès)

## Referències

* ↑ «MaurycyLiebner/enve», 04-09-2020. [Consulta: 4 setembre 2020].
* ↑ «Week recap — 24 March 2020» (en anglès). Libre Arts. [Consulta: 28 maig 2021].
* ↑ «Week recap — 2 March 2020» (en anglès). Libre Arts. [Consulta: 28 maig 2021].
* ↑ A, Damián. «Enve 2D, un generador de animaciones disponible para Ubuntu» (en castellà), 07-07-2020. [Consulta: 25 maig 2021].
* ↑ Prakash, Abhishek. «Enve: An Open Source 2D Animation App for Linux & Windows» (en anglès americà). [Consulta: 22 maig 2021].
* ↑ «Introducing enve, free/libre 2D animation tool». Libre Arts. [Consulta: 28 maig 2021].
# Settimo San Pietro

Settimo San Pietro (en sard, Sètimu) és un municipi italià, situat a la regió de Sardenya i a la Ciutat metropolitana de Càller. L'any 2001 tenia 5.949 habitants. Es troba a la regió de Campidano di Cagliari. Limita amb els municipis de Quartucciu, Selargius, Serdiana, Sestu, Sinnai i Soleminis.

## Administració

Llista d'alcaldes :
| Període | Identitat | Partit |
| 2005- | Constantino Palmas | Llista cívica |
# Erica Gavin

Erica Gavin (nascuda Donna Graff;22 de juliol de 1947) és una actriu de cinema estatunidenca més coneguda per interpretar el paper principal a la pel·lícula de Russ Meyer de 1968 Vixen!

## Primers anys

Gavin va néixer a Los Angeles, Califòrnia. Als 19 anys, va treballar com a ballarina en topless a Hollywood amb altres dues futures estrelles de Russ Meyer, Haji i Tura Satana. Mentre esperava a l'oficina d'un dentista, va veure un anunci a Variety perquè les noies fessin una audició per la nova pel·lícula de Russ Meyer Vixen! Va fer una audició i va obtenir el paper, que la va llançar a l'estrellat en pel·lícules independents de baix pressupost, anomenades incorrectament pel·lícules "B", que fan referència a un tipus de pel·lícula realitzada durant l'era dels estudis.

## Carrera

Després de Vixen!, Gavin va aparèixer en una pel·lícula més de Russ Meyer, Beyond the Valley of the Dolls, escrita pel famós crític de cinema Roger Ebert. També va aparèixer en la pel·lícula de Jonathan Demme de dones a la presó Caged Heat.

## Vida personal

Gavin resideix a Los Angeles, on treballa com a estilista i de tant en tant fa aparicions a convencions de records de pel·lícules. Va dir en una entrevista del 2006 que és bisexual.

## Filmografia

* Initiation (1968) - Jan
* Vixen! (1968) - Vixen Palmer
* Beyond the Valley of the Dolls (1970) - Roxanne
* Erika's Hot Summer (1971) - Erika
* Godmonster of Indian Flats (1973) - Girl at bar
* Caged Heat (1974) - Jacqueline Wilson
* 3 Stories About Evil (2008) - Mrs. Harris

## Referències

* ↑ msu.edu Arxivat 16 August 2006$^{[Datemismatch]}$ a Wayback Machine.
* ↑ «Official website». Arxivat de l'original el 2010-09-11.
* ↑ https://www.rogerebert.com/reviews/beyond-the-valley-of-the-dolls-1980'.
* ↑ Caged Heat cast list at Internet Movie Database IMDb.
* ↑ «retroCRUSH.com». Arxivat de l'original el 2014-02-09.

## Enllaços externs

* Official site
* An Interview With Erica Gavin at Rock! Shock! Pop!
# Erica carnea

Erica carnea és una espècie de planta de la família de les Ericàcies nativa de les àrees muntanyoses del centre i el sud d'Europa a l'est dels Alps, on es pot trobar en boscos de coníferes o a vessants pedregosos.

## Descripció

És un petit arbust de creixement lent, que arriba a mesurar de 10 a 25 cm d'alçada, perennifoli amb fulles aciculars de 4 a 8 mm de longitud, que es presenten en verticils de quatre. Les flors es produeixen en raïms a finals de l'hivern o inicis de la primavera, sovint començant a florir mentre que la planta encara està coberta de neu. La flor individual té forma de campana, de 4 a 6 mm de longitud, de color vermellós a rosat fosc, rarament blanc.
El primer nom publicat per l'espècie va ser Erica herbacea, però el nom E. carnea (publicat tres pàgines més endavant al mateix llibre) és tan àmpliament utilitzat, i el nom anterior tan poc usat, que una proposta formal per conservar el nom E. carnea sobre E. herbacea va ser acceptada pel Congrés Internacional de Botànica el 1999.

## Cultiu i usos

Es conrea abundantment com a planta ornamental a causa de la seva floració hivernal; els seus més de 100 cultivars han estat seleccionats per la variació en el color de la flor i de la fulla. La majoria de les espècies d'Erica són tolerants als sòls calcaris així com als sòls àcids, esdevenint una planta més fàcil de conrear a moltes àrees.
Entre les seves cultivars més comunes s'inclouen l'"Aurea", "Springwood Mix", "Springwood White" (blanc) i "Winter Sport".

## Taxonomia

Erica carnea va ser descrita per Linné i publicada a Species Plantarum 1: 355. 1753.

### Etimologia

* Erica: nom genèric que deriva del grec ereíkē (eríkē); llatinitzat erice, -es f. i erica = "bruc" en general, tant del gènere Erica L. com la Calluna vulgaris (L.) Hull, anomenada bruguerola.
* herbacea: epítet llatí que significa "de carn".

### Sinonímia

* Erica herbacea L.

### Citologia

Nombre de cromosomes d'Erica arborea (Fam. Ericaceae) i taxons infraespecífics: 2n = 24.

## Referències

* ↑ «Erica carnea». Tropicos.org. Missouri Botanical Garden. [Consulta: 19 juny 2014].
* ↑ «Erica» a Flora Vascular.
* ↑ «herbacea» a Epítetos Botánicos.
* ↑ «Erica carnea» a EOL. Data consulta: 19 de juny de 2014.
* ↑ Cytotaxonomy of spanish plants. IV.-Dicotyledons: Caesalpinacea-Asteracea. Löve, A. & E. Kjellqvist (1974) Lagascalia 4(2): 153-211

## Bibliografia

* Heinz-Dieter Krausch: Kaiserkron und Päonien rot. Hamburg 2003
* Xaver Finkenzeller: Alpenblumen. München 2003, ISBN 3-576-11482-3
* M. A. Fischer, W. Adler und K. Oswald: Exkursionsflora für Österreich, Liechtenstein und Südtirol. Linz 2005, ISBN 3-85474-140-5

## Enllaços externs

* Germplasm Resources Information Network: Erica carnea Arxivat 2011-06-04 a Wayback Machine.
* ICBN: List of conserved names Arxivat 2017-08-23 a Wayback Machine.
* Grow-your-own Viagra craze hits Britain's garden centres Arxivat 2008-07-24 a Wayback Machine.
# Elisa Blanchi

Elisa Blanchi (Velletri, Itàlia 1987) és una gimnasta rítmica italiana, guanyadora de dues medalles olímpiques.

## Biografia

Va néixer el 13 d'octubre de 1987 a la ciutat de Velletri, població situada a la província de Roma (Laci).

## Carrera esportiva

Va participar, als 16 anys, als Jocs Olímpics d'Estiu de 2004 realitzats a Atenes (Grècia), on va aconseguir guanyar la medalla de plata en la prova per equips de gimnàstica rítmica dels Jocs, finalitzant per darrere de l'equip rus. En els Jocs Olímpics d'Estiu de 2008 realitzats a Pequín (República Popular de la Xina) finalitzà quart amb l'equip italià, guanyant així un diploma olímpic, i en els Jocs Olímpics d'Estiu de 2012 celebrats a Londres (Regne Unit) aconseguí guanyar la medalla de bronze en aquesta mateixa competició.
Al llarg de la seva carrera ha guanyat sis medalles en el Campionat del Món de gimnàstica rítmica, dues d'elles d'or; i dues medalles de bronze en el Campionat d'Europa de gimnàstica rítmica.
# Elisa Capdevila

Elisa Capdevila (1994) és una pintora i muralista catalana que ha participat en diversos festivals d'art urbà i combina la seva obra mural amb obra d'estudi en llenç.

## Trajectòria

Va començar a formar-se en dibuix i pintura clàssica a la Barcelona Academy of Art als vint anys, després d'abandonar una carrera de l'àmbit de les ciències. Va realitzar el seu primer mural l'any següent i va descobrir en aquesta disciplina artística una forma de comunicació potent que va voler seguir explorant i en base a la qual ha construït en els últims anys la seva carrera com a muralista.
Com a artista urbana, Elisa Capdevila ha deixat la seva empremta en festivals i encàrrecs arreu del món. Les seves obres exploren les complexitats de les relacions personals, la intimitat i la vida quotidiana, capturant l'essència de l'experiència humana amb un estil propi. A nivell tècnic, treballa des d'una perspectiva figurativa, posant especial atenció en l'harmonia cromàtica, així com en els recursos plàstics propis a cada material emprat.

## Referències

* ↑ «Article sobre la artista a Fahrenhet Magazine». Fahrenheit Magazine, 04-09-2023 [Consulta: 4 setembre 2023].
* ↑ «El Camp de l'Arpa llueix un mural artístic en homenatge a la gent gran». ajuntament.barcelona.cat/, 05-10-2021 [Consulta: 6 febrer 2022].
* ↑ «Entrevista a l'artista Elisa Capdevila», 07-10-2020. [Consulta: 7 juliol 2021].
* ↑ «Artista Elisa Capdevila» (en castellà). Arxivat de l'original el 2021-07-09. [Consulta: 7 juliol 2021].